

PLAN PRORAČUNA OPĆINE ŠODOLOVCI ZA 2022.g. i projekcije za 2023. i 2024.g.



**SADRŽAJ:**

1. ZAKONSKA OSNOVA………………………………………………………………………………………..2
2. PRIHODI I PRIMICI PRORAČUNA PO EKONOMSKOJ KLASIFIKACIJI…………………...3
3. RASHODI I IZDACI PRORAČUNA PO EKONOMSKOJ KLASIFIKACIJI………….…………6
	1. Rashodi poslovanja…………………………………………………………….…………………6
	2. Rashodi za nabavu nefinancijske imovine……………………………….……………...8
4. RASHODI PRORAČUNA PO ORGANIZACIJSKOJ KLASIFIKACIJI……………………………9
5. RASHODI PRORAČUNA PO PROGRAMSKOJ KLASIFIKACIJI………………………………10
6. RASHODI PRORAČUNA PO FUNKCIJSKOJ KLASIFIKACIJI…………………………………20
7. RASHODI PRORAČUNA PO IZVORIMA FINANCIRANJA……………………………...……..22
8. **ZAKONSKA OSNOVA**

Plan Proračuna Općine Šodolovci za 2022. godinu usvojen je na 5. sjednici općinskog Vijeća održanoj dana 20. prosinca 2021.g. u ukupnom iznosu od 12.145.746,47 kn.

Uravnoteženje Proračuna vrši se izmjenama i dopunama Proračuna, a postupak donošenja istih istovjetan je postupku donošenja proračuna.

Osim odredbi Zakona o proračuna prilikom donošenja proračuna te izmjena i dopuna istoga nužno je poštivati i odredbe Pravilnika o proračunskom računovodstvu i računskom planu kao i Pravilnika o proračunskim klasifikacijama.

Pravilnik o proračunskim klasifikacijama (Narodne novine br. 26/10, 120/13 i 1/20) propisuje vrste, sadržaj i primjenu proračunskih klasifikacija koje čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja.

Proračunske klasifikacije jesu:

* Organizacijska,
* Programska,
* Funkcijska,
* Ekonomska,
* Lokacijska i
* Izvori financiranja.

Proračun se sastoji od općeg i posebnog dijela, a na razini jedinica lokalne i područne (regionalne) samouprave i od plana razvojnih programa. Opći dio proračuna čini Račun prihoda i rashoda i Račun financiranja. Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata. Plan razvojnih programa je dokument jedinice lokalne i područne (regionalne) samouprave sastavljen za trogodišnje razdoblje, koji sadrže ciljeve i prioritete razvoja jedinice lokalne i područne (regionalne) samouprave povezane s programskom i organizacijskom klasifikacijom proračuna. Obveza izrade Plana razvojnih programa propisana je Zakonom o proračunu, a kako se do kraja 2021.g. očekuje usvajanje novog Zakona o proračunu ovaj dokument će zamijeniti obveza izrade Provedbenog programa. Provedbeni program jedinice lokalne i područne (regionalne) samouprave je potrebno izraditi sukladno odredbama Zakona o sustavu strateškog planiranja i upravljanja razvojem Republike Hrvatske, a predstavlja kratkoročni akt strateškog planiranja koji izrađuje i donosi izvršno tijelo jedinice lokalne i područne (regionalne) samouprave za razdoblje od 4 godine odnosno vezan je za mandat čelnika.

U Uputama za izradu proračuna jedinica lokalne i područne (regionalne) samouprave za razdoblje 2022.-2024. je navedeno kako jedinice lokalne i područne (regionalne) samouprave prilikom donošenja Proračuna za 2022.g. i projekcija za 2023. i 2024.g. nisu u obvezi izraditi i plan razvojnih programa jer isti će biti zamijenjen Provedbenim programom jedinice lokalne i područne (regionalne) samouprave.

U nastavku slijedi prikaz prihoda i primitaka te rashoda i izdataka, a sve uvažavajući prethodno navedene proračunske klasifikacije.

1. **PRIHODI I PRIMICI PRORAČUNA PO EKONOMSKOJ KLASIFIKACIJI**

U Planu Proračuna općine Šodolovci za 2022.g. predlažu se ukupni prihodi u iznosu od 12.145.746,47 kn, a odnose se na prihode poslovanja (9.512.957,62 kn), prihode od prodaje nefinancijske imovine (400.000,00 kn) i raspoloživa sredstva iz prethodnih godina (2.232.788,85 kn).

Prihode poslovanja čine:

* Prihodi od poreza
* Pomoći iz inozemstva (darovnice) i od subjekata unutar općeg proračuna
* Prihodi od imovine
* Prihodi od upravnih i administrativnih pristojbi, pristojbi po posebnim propisima i naknada,
* Prihodi od prodaje proizvoda i robe te pruženih usluga i prihodi od donacija,
* Kazne, upravne mjere i ostali prihodi.

Prihodi od prodaje nefinancijske imovine se odnose isključivo na prihode od prodaje državnog poljoprivrednog zemljišta.

Grafički prikaz broj 1 daje pregled planiranih prihoda poslovanja u 2022.g. sa projekcijama za 2023. i 2024.g.

**Grafički prikaz br. 1: Pregled planiranih prihoda poslovanja u 2022.g. sa projekcijama za 2023. i 2024.g.**

**Prihodi od poreza** (skupina 61) planirani su u iznosu od 625.200,00 kn, a odnose se na prihode od poreza i prireza na dohodak, poreza na imovinu (porez na promet nekretnina) i poreza na robu i usluge (porez na potrošnju alkoholnih i bezalkoholnih pića).

**Prihodi od pomoći iz inozemstva (darovnice) i od subjekata unutar općeg proračuna** (skupina 63) planirani su u iznosu od 8.013.637,13 kn. U planiranom iznosu prihoda od pomoći sadržana su i sredstva fiskalnog izravnanja koja je potrebno planirati kao tekuće pomoći iz državnog proračuna obzirom na izvor isplate istih, ali sukladno odredbama Zakona o financiranju jedinica lokalne i područne (regionalne) samouprave su nenamjenska. Osim sredstava fiskalnog izravnanja u ovoj skupini prihoda planirane su tekuće pomoći iz državnog proračuna za nabavu novog radnog stroja (bagera), tekuće pomoći iz županijskog proračuna za isplatu naknade troškova ogrjeva korisnicima minimalne zajamčene naknade, tekuće pomoći od izvanproračunskih korisnika ( Hrvatski zavod za zapošljavanje i Fond za zaštitu okoliša i energetsku učinkovitost) radi financiranja provedbe programa javnih radova i sufinanciranja projekta saniranja otpadom onečišćene površine u naselju Šodolovci i tekuće pomoći od institucija i tijela EU radi provedbe projekata „Zaželi bolji život u općini Šodolovci“ i „Zajedno u zajednici u općini Šodolovci“. Kapitalne pomoći planirane su u iznosu od 2.986.783,63 kn, a odnose se na kapitalne pomoći iz državnog proračuna kojima će se sufinancirati izgradnja pješačke staze u naselju Palača, izgradnja košarkaškog igrališta u naseljima Petrova Slatina i Koprivna te izgradnja pješačkog semafora u naselju Šodolovci sa mjeračima brzine, kapitalne pomoći od izvanproračunskih korisnika za provedbu projekata digitalizacije arhivske građe i ugradnje videonadzora radi kontrole onečišćenja otpadom nekih lokacija na području općine i kapitalne pomoći od institucija i tijela EU radi financiranja izrade projektno tehničke dokumentacije za realizaciju projekta uređenja ribnjaka u naselju Koprivna.

**Prihodi od imovine** planirani su u iznosu od 442.516,20 kn, a najveći udio se odnosi na prihode od naknade za koncesiju za obavljanje javne zdravstvene službe i ostale koncesije u iznosu od 377.000,00 kn. Osim prethodno navedenog u ovoj skupini prihoda planirani su i prihodi od zakupa državnog i općinskog poljoprivrednog zemljišta, zakupa poslovnog prostora, naknade za pravo služnosti, naknade za zadržavanje nezakonito izgrađene zgrade u prostoru te pasivnih kamata.

**Prihodi od upravnih i administrativnih pristojbi, pristojbi po posebnim propisima i naknada** su planirani u iznosu od 256.604,29 kn, a podrazumijevaju prihode od naknade za pokretnu prodaju, godišnje naknade za pravo puta HAKOM te prihode od vodnog, šumskog i komunalnog doprinosa i komunalne naknade.

**Prihodi od prodaje proizvoda i robe te pruženih usluga i prihod od donacija** su planirani u iznosu od 150.000,00 kn, a odnose se na tekuće i kapitalne donacije od neprofitnih organizacija (Zajedničko vijeće općina i Srpsko narodno vijeće). Ovim prihodima planira se sufinanciranje uređenja unutrašnjosti dijela društvenog doma u naselju Silaš i izgradnja garaže za smještaj službenih vozila u vlasništvu Općine.

Prihodi od **kazni, upravnih mjera i ostali prihodi** planirani su u iznosu od 25.000,00 kn, a odnose se na prihode od kazni po Rješenju komunalnog redara te ostale prihode.

Nakon detaljne analize planiranih prihoda poslovanja u 2022.g. slijedi grafički prikaz br. 2 koji daje pregled planiranih prihoda od prodaje nefinancijske imovine u 2022.g. i projekcijama u 2023. i 2024.g.

**Grafički prikaz br. 2: Planirani prihodi od prodaje nefinancijske imovine u 2022.g. i projekcije u 2023. i 2024.g.**

Iz grafičkog prikaza br. 2 vidljivo je da su prihodi od prodaje nefinancijske imovine u 2022.g. planirani u iznosu od 400.000,00 kn, a kao što je prethodno i navedeno odnose se isključivo na prihode od prodaje državnog poljoprivrednog zemljišta.

1. **RASHODI I IZDACI PRORAČUNA PO EKONOMSKOJ KLASIFIKACIJI**

Ukupni rashodi i izdaci planirani su u 2022. godini u iznosu od 12.145.746,47 kn, a odnose se na rashode poslovanja (6.865.049,72 kn) i rashode za nabavu nefinancijske imovine (5.280.696,75 kn).

U Tablici br. 1 daje se prikaz planiranih rashoda i izdataka po skupinama ekonomske klasifikacije.

**Tablica br. 1: Prikaz planiranih rashoda i izdataka u 2022.g. sa projekcijama za 2023.g. i 2024.g. po ekonomskoj klasifikaciji**

|  |  |  |  |
| --- | --- | --- | --- |
| **Rashod** | **Plan Proračuna za 2022.g. (kn)** | **Projekcija Proračuna za 2023.g. (kn)** | **Projekcija Proračuna za 2024.g. (kn)** |
| ***Rashodi poslovanja*** | ***6.865.049,72*** | ***7.391.929,34*** | ***7.547.158,19*** |
| Rashodi za zaposlene | 1.545.489,18 | 2.083.525,85 | 2.119.950,14 |
| Materijalni rashodi | 4.057.080,54 | 4.115.990,83 | 4.210.239,89 |
| Financijski rashodi | 20.030,00 | 14.525,10 | 15.223,16 |
| Subvencije | 15.000,00 | 17.601,17 | 17.601,17 |
| Pomoći dane u inozemstvo i unutar općeg proračuna | 91.000,00 | 117.365,06 | 119.268,88 |
| Naknade građanima i kućanstvima na temelju osiguranja i druge naknade | 705.150,00 | 580.460,83 | 602.414,45 |
| Ostali rashodi | 431.300,00 | 462.460,50 | 462.460,50 |
| ***Rashodi za nabavu nefinancijske imovine*** | ***5.280.696,75*** | ***5.884.614,81*** | ***6.368.480,20*** |
| Rashodi za nabavu neproizvedene dugotrajne imovine | 1.800.000,00 | 1.200.000,00 | 1.200.000,00 |
| Rashodi za nabavu proizvedene dugotrajne imovine | 3.480.696,75 | 4.344.922,81 | 4.828.788,20 |
| Rashodi za dodatna ulaganja na nefinancijskoj imovini | 0,00 | 339.692,00 | 339.692,00 |
| **UKUPNO:** | **12.145.746,47** | **13.276.544,15** | **13.915.638,39** |

U nastavku slijedi detaljnije objašnjenje Tablicom broj 1. prikazanih planiranih ukupnih rashoda.

* 1. **RASHODI POSLOVANJA**

Rashodi poslovanja planirani su u 2022.g. u iznosu od 6.865.049,72 kn. Najveći udio u ukupnim rashodima poslovanja čine materijalni rashodi (59,09%) dok se najmanji udio odnosi na subvencije (0,21%).

**Rashode za zaposlene** čine bruto plaće dužnosnika i službenika Općine Šodolovci kao i radnika u projektima „Zaželi bolji život u općini Šodolovci“ i „Zajedno u zajednici u općini Šodolovci te radnika u programu javnih radova. Osim bruto plaća u ovoj skupini rashoda evidentirani su i doprinosi na plaće kao i svi ostali rashodi vezani za zaposlene.

**Materijalni rashodi** podrazumijevaju različite naknade troškova zaposlenima (dnevnice za službena putovanja, troškove prijevoza, troškove seminara, tečajeva i sl.), rashode za materijal i energiju (uredski materijal, literatura, troškove električne energije svih objekata u vlasništvu Općine, materijal i dijelove za tekuća i investicijska održavanja, sitan inventar), rashode za usluge (usluge telefona, poštarina, Internet, tekuće i investicijsko održavanje, komunalne usluge, autorski honorari i ugovori o djelu, usluge odvjetnika i pravnog savjetovanja, geodetsko-katastarske usluge, intelektualne i ostale usluge) i ostali nespomenuti rashodi poslovanja (naknade za rad članova predstavničkog tijela, osiguranja zaposlenika, vozila, imovine, reprezentacija i ostali rashodi).

**Financijski rashodi** podrazumijevaju usluge platnog prometa i eventualne zatezne kamate za obveze plaćene nakon datuma dospijeća kao i zatezne kamate za poreze i doprinose.

**Subvencije** podrazumijevaju subvencije poljoprivrednicima u vidu sufinanciranja projektnih prijava iz programa ruralnog razvoja.

**Pomoći dane u inozemstvo i unutar opće države** se odnose na pomoći isplaćene drugim proračunima ili proračunskim korisnicima drugih proračuna. U okviru ove skupine rashoda planirana su sredstva za redovan rad zdravstvene ambulante u naselju Šodolovci, sufinanciranje projekta „ŠKOLSKI OBROK ZA SVE“ te projekta izgradnje županijskog skloništa za napuštene životinje kao i novčana pomoć u održavanju manifestacija po određenim zamolbama.

**Naknade građanima i kućanstvima na temelju osiguranja i druge naknade** podrazumijevaju različite pomoći obiteljima i kućanstvima (jednokratne novčane pomoći, troškovi ogrjeva, troškovi stanovanja,…) kao i pomoći u vidu sufinanciranja cijene mjesečne karte za učenike srednjih škola, financiranje predškole, nabavu radnih bilježnica i dodatnih materijala za učenike od prvog do osmog razreda osnovnih škola. Osim navedenog u ovu skupinu rashoda se ubrajaju i sredstva sufinanciranja priključaka na vodoopskrbnu mrežu građanima na području naselja Šodolovci, Koprivna i Paulin Dvor.

**Ostali rashodi** poslovanja uključuju tekuće donacije vjerskim zajednicama, udrugama i političkim strankama, sportskim društvima i humanitarnim organizacijama.

 **3.2. RASHODI ZA NABAVU NEFINANCIJSKE IMOVINE**

Najveći udio u rashodima za nabavu nefinancijske imovine se odnosi na rashode za nabavu proizvedene dugotrajne imovine i to 65,91%.

**Rashodi za nabavu neproizvedene dugotrajne imovine** su planirani u iznosu od 1.800.000,00 kn, a odnose se na sredstva za financiranje izrade projektno tehničke dokumentacije za projekt uređenja ribnjaka u naselju Koprivna.

**Rashodi za nabavu proizvedene dugotrajne imovine** su planirani u iznosu od 3.480.696,75 kn, a odnose se na rashode za kupovinu zgrade pored sjedišta općine Šodolovci, financiranje izrade dokumentacije za izgradnju ceste u ulici u naselju Ada, izgradnju otresnica, pješačke staze u dijelu naselju Palača, košarkaškog igrališta u naseljima Koprivna i Petrova Slatina, izgradnja autobusnih stajališta, garaže za smještaj službenih vozila u vlasništvu općine, uređenje prostora namijenjenog izgradnji reciklažnog dvorišta, izgradnja pješačkog semafora sa mjeračima brzine u naselju Šodolovci, instalacija videonadzora radi kontrole nelegalnog odlaganja komunalnog otpada na površinama na području općine, nabava radnog stroja (bagera) i rashodi za nabavu opreme, uredskog namještaja i sl.

1. **RASHODI PRORAČUNA PO ORGANIZACIJSKOJ KLASIFIKACIJI**

Sukladno Pravilniku o proračunskim klasifikacijama, organizacijska klasifikacija se uspostavlja definiranjem razdjela, glava i proračunskih korisnika. Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

U proračunima jedinica lokalne i područne (regionalne) samouprave status razdjela može se dodijeliti predstavničkom tijelu, izvršnom tijelu i upravnim tijelima.

Jedinice lokalne i područne (regionalne) samouprave čije glave nemaju proračunske korisnike, glava je istovjetna razdjelu, dok kod onih čije glave imaju proračunske korisnike jedna od glava može biti istovjetna razdjelu.

Sljedećim grafičkim prikazom se daje pregled organizacijske klasifikacije u Proračunu Općine Šodolovci.

**Grafički prikaz br. 4: Organizacijska klasifikacija Općine Šodolovci**

**RAZDJEL 001**

**PREDSTAVNIČKO I IZVRŠNO TIJELO**

**RAZDJEL 002**

**JEDINSTVENI UPRAVNI ODJEL**

GLAVA 00201

JEDINSTVENI UPRAVNI ODJEL

GLAVA 00101

PREDSTAVNIČKO I IZVRŠNO TIJELO

GLAVA 00102

VIJEĆE SRPSKE NACIONALNE MANJINE OPĆINE ŠODOLOVCI

Kao što je vidljivo iz grafičkog prikaza br. 4 u Proračunu Općine Šodolovci je uspostavljena organizacijska klasifikacija kroz dva razdjela i to Predstavnička i izvršna tijela i Jedinstveni upravni odjel. Razdjel 001 sadrži dvije glave od kojih je jedna istovjetna razdjelu dok se druga odnosi na djelovanje Vijeća srpske nacionalne manjine Općine Šodolovci.

U razdjelu 001 Predstavničko i izvršno tijelo planirani su rashodi u iznosu od 293.802,94 kn, a u razdjelu 002 Jedinstveni upravni odjel planirani su rashodi u iznosu od 11.851.943,53 kn.

1. **RASHODI PRORAČUNA PO PROGRAMSKOJ KLASIFIKACIJI**

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja, a sastoji se od jedne ili više aktivnosti i/ili projekata, a aktivnost i projekt pripadaju samo jednom programu.

Aktivnost je dio programa za koji nije unaprijed utvrđeno vrijeme trajanje, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

Grafičkim prikazom broj 5 daje se pregled definiranih programa u Proračunu Općine Šodolovci za 2022. godinu.

**Grafički prikaz br. 5: Definirani programi u Proračunu Općine Šodolovci za 2022. godinu**

PROGRAM 1001

REDOVAN RAD PREDSTAVNIČKOG TIJELA

PROGRAM 1002

REDOVAN RAD IZVRŠNOG TIJELA

**PROGRAMI**

PROGRAM 1004

REDOVAN RAD VIJEĆA SRPSKE NACIONALNE MANJINE

PROGRAM 2001

MJERE I AKTIVNOSTI ZA OSIGURANJE RADA IZ DJELOKRUGA JEDINSTVENOG UPRAVNOG ODJELA

PROGRAM 2002

ODRŽAVANJE OBJEKATA I UREĐAJA KOMUNALNE INFRASTRUKTURE

PROGRAM 2003

IZGRADNJA OBJEKATA I UREĐAJA KOMUNALNE INFRASTRUKTURE

PROGRAM 2004

ZAŠTITA OKOLIŠA

PROGRAM 2005

ZAŠTITA ŽIVOTINJA

PROGRAM 2006

POTPORA POLJOPRIVREDI

PROGRAM 2008

SOCIJALNA SKRB

PROGRAM 2009

PROSTORNO UREĐENJE I UNAPREĐENJE STANOVANJA

PROGRAM 2010

OBRAZOVANJE

PROGRAM 2011

RAZVOJ SPORTA I REKREACIJA

PROGRAM 2012

PROMICANJE KULTURE

PROGRAM 2013

ZDRAVSTVO

PROGRAM 2014

RAZVOJ SUSTAVA CIVILNE ZAŠTITE

PROGRAM 2015

RAZVOJ CIVILNOG DRUŠTVA

PROGRAM 2016

ZAŽELI BOLJI ŽIVOT U OPĆINI ŠODOLOVCI

PROGRAM 2017

ZAJEDNO U ZAJEDNICI U OPĆINI ŠODOLOVCI

PROGRAM 2018

UPRAVLJANJE IMOVINOM

PROGRAM 2019

RAZVOJ I SIGURNOST PROMETA

PROGRAM 2020

RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA

PROGRAM 2021

POTICANJE RAZVOJA TURIZMA

U nastavku se daje detaljnije objašnjenje planiranih rashoda po svakom pojedinom programu.

**Grafički prikaz br. 6: Pregled planiranih rashoda u Programu 1001 Redovan rad predstavničkog tijela**

Iz grafičkog prikaza br. 6 je vidljivo da Program 1001 Redovan rad predstavničkog tijela čine dvije aktivnosti i to:

* Naknade za rad članova predstavničkog tijela (planirani rashodi u iznosu od 80.624,16 kn)
* Financiranje političkih stranaka i vijećnika liste grupe birača (planirani rashodi u iznosu od 9.300,00 kn).

**Grafički prikaz br. 7: Pregled planiranih rashoda u Programu 1002 Redovan rad izvršnog tijela**

Program 1002 Redovan rad izvršnog tijela čine sljedeće aktivnosti:

* Poslovanje ureda načelnika (planirani rashodi u iznosu od 118.026,24 kn),
* Članarina za Lokalnu akcijsku grupu Vuka-Dunav (planirani rashodi u iznosu od 4.000,00 kn)
* Proslava dana Općine (planirani rashodi u iznosu od 40.000,00 kn),
* Proračunska zaliha (planirani rashodi u iznosu od 30.000,00 kn).

**Grafički prikaz br. 8: Pregled planiranih rashoda u Programu 1004 Redovan rad Vijeća srpske nacionalne manjine**

Program 1004 Redovan rad Vijeća srpske nacionalne manjine čine sljedeće aktivnosti:

* Organizacija manifestacija i putovanja (11.852,54 kn),

**Grafički prikaz br. 9: Pregled planiranih rashoda u Programu 2001 Mjere i aktivnosti za osiguranje rada iz djelokruga Jedinstvenog upravnog odjela**

Program 2001 Mjere i aktivnosti za osiguranje rada iz djelokruga Jedinstvenog upravnog odjela

* Stručno, administrativno i tehničko osoblje (438.418,88 kn),
* Redovni rashodi poslovanja javne uprave i administracije (491.301,15 kn),
* Rashodi za osobe izvan radnog odnosa (1.500,00 kn),
* Rashodi provedbe programa javnih radova (98.296,74 kn),
* Digitalizacija dokumentacije i arhivske građe (300.000,00 kn).

**Grafički prikaz br. 10: Pregled planiranih rashoda u Programu 2002 Održavanje objekata i uređaja komunalne infrastrukture**

Program 2002 Održavanje objekata i uređaja komunalne infrastrukture sadrži sljedeće aktivnosti:

* Održavanje javne rasvjete (205.000,00 kn)
* Održavanje i uređenje javnih zelenih površina (522.131,35 kn)
* Održavanje groblja (255.000,00 kn)
* Održavanja nerazvrstanih cesta ( 145.000,00 kn)
* Održavanje građevina javne odvodnje oborinskih voda (400.000,00 kn)
* Održavanje čistoće javnih površina (90.997,75 kn)

**Grafički prikaz br. 11: Pregled planiranih rashoda u Programu 2003 Izgradnja objekata i uređaja komunalne infrastrukture**

Program 2003 Izgradnja objekata i uređaja komunalne infrastrukture sadrži sljedeće aktivnosti:

* Nerazvrstane ceste (80.000,00 kn)
* Javne prometne površine na kojima nije dopušten promet motornih vozila (500.000,00 kn)
* Javne zelene površine (1.223.863,00 kn)
* Građevine namijenjene obavljanju javnog prijevoza (60.000,00 kn)

**Grafički prikaz br. 12: Pregled planiranih rashoda u Programu 2004 Zaštita okoliša**

Program 2004 Zaštita okoliša sadrži sljedeće aktivnosti:

* Zbrinjavanje otpada (859.875,00 kn)
* Izgradnja reciklažnog dvorišta (50.000,00 kn).

**Program 2005 Zaštita životinja** sadrži jednu aktivnost i to Mjere i aktivnosti za osiguranje zaštite životinja, a realizacija iste je planirana u iznosu od 135.000,00 kn.

**Grafički prikaz br. 13: Pregled planiranih rashoda u Programu 2006 Potpora poljoprivredi**

Program 2006 Potpora poljoprivredi sadrži sljedeće aktivnosti:

* Uređenje poljskih puteva (100.000,00 kn)
* Ostale mjere za poticanje poljoprivrede (15.000,00 kn)

**Grafički prikaz br. 14: Pregled planiranih rashoda u Programu 2008 Socijalna skrb**

Program 2008 Socijalna skrb sadrži sljedeće aktivnosti:

* Jednokratne pomoći (50.000,00 kn)
* Troškovi stanovanja (28.000,00 kn)
* Naknada za troškove ogrjeva (35.150,00 kn)
* Naknade u naravi socijalno ugroženim kućanstvima (3.000,00 kn)

**Grafički prikaz br. 15: Pregled planiranih rashoda u Programu 2009 Prostorno uređenje i unapređenje stanovanja**

Program 2009 Prostorno uređenje i unapređenje stanovanja sadrži sljedeće aktivnosti:

* Božićni i novogodišnji poklon paketići (21.500,00 kn)
* Naknade za novorođenu djecu (90.000,00 kn)
* Naknade građanima u naravi (18.000,00 kn)
* Novčani dodaci umirovljenicima povodom blagdana (70.000,00 kn)
* Proslava dječjeg dana u općini Šodolovci (8.000,00 kn),
* Projekt WiFi4EU (20.160,00 kn).

**Grafički prikaz br. 16: Pregled planiranih rashoda u Programu 2010 Obrazovanje**

Program 2010 Obrazovanje sadrži sljedeće aktivnosti:

* Predškolsko obrazovanje (206.000,00 kn)
* Osnovnoškolsko obrazovanje (56.000,00 kn)
* Srednjoškolsko obrazovanje (90.000,00 kn)
* Visoko obrazovanje ( 80.000,00 kn).

**Grafički prikaz br. 17: Pregled planiranih rashoda u Programu 2011 Razvoj sporta i rekreacije**

Program 2011 Razvoj sporta i rekreacije sadrži sljedeće aktivnosti:

* Poticanje sportskih aktivnosti (25.000,00 kn)
* Opremanje dječjih i rekreacijskih igrališta (67.868,65 Kn).

**Program 2012 Promicanje kulture** sadrži jednu aktivnost i to A201201 Poticanje kulturnih aktivnosti, a izvršenje iste je planirano u iznosu od 77.000,00 kn.

**Grafički prikaz br. 18: Pregled planiranih rashoda u Programu 2013 Zdravstvo**

**Program 2013 Zdravstvo** sadrži sljedeće aktivnosti:

* Rad zdravstvene ambulante Šodolovci (20.000,00 kn)
* Mjere i aktivnosti za zaštitu zdravlja (106.309,50 kn)

**Grafički prikaz br. 19: Pregled planiranih rashoda u Programu 2014 Razvoj sustava civilne zaštite**

Program 2014 Razvoj sustava civilne zaštite sadrži sljedeće aktivnosti:

* Redovna djelatnost JVP i DVD (100.000,00 kn)
* Redovna djelatnost civilne zaštite (62.500,00 kn).

**Grafički prikaz br. 20: Pregled planiranih rashoda u Programu 2015 Razvoj civilnog društva**

Program 2015 Razvoj civilnog društva sadrži sljedeće aktivnosti:

* Humanitarno-socijalne udruge (68.000,00 kn)
* Vjerske zajednice (62.000,00 kn)
* Zaštita i promicanje prava i interesa osoba s invaliditetom (5.000,00 kn)
* Zaštita prava nacionalnih manjina (25.000,00 kn).

**Grafički prikaz br. 21: Pregled planiranih rashoda u Programu 2016 Zaželi bolji život u Općini Šodolovci**

Program 2016 Zaželi bolji život u Općini Šodolovci sadrži sljedeće aktivnosti:

* Nabava opreme i higijenskih potrepština (45.000,00 kn)
* Troškovi plaće zaposlenih žena (502.625,00 kn)
* Promidžba i vidljivost (95.069,00kn)
* Upravljanje projektom i administracija (247.924,60 kn).

**Grafički prikaz br. 22: Pregled planiranih rashodu u Programu 2017 Zajedno u zajednici u Općini Šodolovci**

Program 2017 Zajedno u zajednici u općini Šodolovci sadrži sljedeće aktivnosti:

* Dnevne aktivnosti i psihološka podrška (339.400,00 kn)
* Promidžba i vidljivost (27.750,00 kn)
* Upravljanje projektom i administracija (194.729,16 kn)

**Grafički prikaz br. 23: Pregled planiranih rashoda u Programu 2018 Upravljanje imovinom**

Program 2018 Upravljanje imovinom sadrži sljedeće aktivnosti:

* Nabava i održavanje građevinskih objekata (482.000,00 kn),
* Nabava i održavanje postrojenja i opreme (592.000,00 kn),
* Nabava i održavanje prijevoznih sredstava (58.000,00 kn).

**Grafički prikaz br. 24: Pregled planiranih rashoda u Programu 2019 Razvoj i sigurnost prometa**

Program 2019 Razvoj i sigurnost prometa sadrži sljedeće aktivnosti:

* Nabava i održavanje prometne signalizacije (366.833,75 kn)
* Mjere i aktivnosti za privremenu regulaciju prometa (30.000,00 kn).

**Program 2020 Razvoj i upravljanje sustava vodoopskrbe, odvodnje i zaštite voda** sadrži jednu aktivnost A202001 Regionalni vodoopskrbni sustav, a izvršenje iste je planirano u iznosu od 3.000,00 kn.

**Program 2021 Poticanje razvoja turizma** sadrži jednu aktivnost K202101 Uređenje i opremanje ribnjaka u naselju Koprivna, a izvršenje iste je planirano u iznosu od 1.500.000,00 kn.

1. **RASHODI PRORAČUNA PO FUNKCIJSKOJ KLASIFIKACIJI**

Funkcijska klasifikacija daje pregled rashoda prema njihovoj namjeni, a ista je preuzeta iz međunarodne klasifikacije funkcija države (COFOG) Ujedinjenih naroda.

Brojčane oznake funkcijske klasifikacije razvrstane su u razrede, skupine i podskupine.

Sljedećim tabelarnim prikazom daje se pregled planiranih rashoda u 2022. godini po skupinama funkcijske klasifikacije.

**Tablica br. 2: Pregled planiranih rashoda u 2022. godini po skupinama funkcijske klasifikacije**

|  |  |  |  |
| --- | --- | --- | --- |
| **Skupina funkcijske klasifikacije** | **Plan Proračuna za 2022.g.** | **Projekcija 2023.g.** | **Projekcija 2024.g.** |
| 01 Opće javne usluge | 2.597.920,18 | 3.032.161,54 | 3.101.382,44 |
| 011 Izvršna i zakonodavna tijela, financijski i fiskalni poslovi, vanjski poslovi | 207.950,40 | 562.149,98 | 585.094,30 |
| 013 Opće usluge | 2.133.469,78 | 2.131.860,52 | 2.161.859,49 |
| 016 Opće javne usluge koje nisu drugdje svrstane | 256.500,00 | 338.151,04 | 354.428,65 |
| 03 Javni red i sigurnost | 222.500,00 | 175.767,86 | 175.767,86 |
| 032 Usluge protupožarne zaštite | 100.000,00 | 100.000,00 | 100.000,00 |
| 036 Rashodi za javni red i sigurnost koji nisu drugdje svrstani | 122.500,00 | 75.767,86 | 75.767,86 |
| 04 Ekonomski poslovi | 2.728.134,90 | 2.995.062,95 | 3.025.155,56 |
| 041 Opći ekonomski, trgovački i poslovi vezani uz rad | 491.301,15 | 537.024,09 | 562.357,17 |
| 042 Poljoprivreda, šumarstvo, ribarstvo i lov | 115.000,00 | 96.700,85 | 96.700,85 |
| 045 Promet | 621.833,75 | 1.161.338,01 | 1.166.097,54 |
| 047 Ostale industrije | 1.500.000,00 | 1.200.000,00 | 1.200.000,00 |
| 05 Zaštita okoliša | 2.001.875,00 | 1.449.336,96 | 1.457.198,39 |
| 051 Gospodarenje otpadom | 909.875,00 | 1.145.691,32 | 1.148.547,04 |
| 052 Gospodarenje otpadnim vodama | 400.000,00 | 103.988,23 | 108.993,94 |
| 054 Zaštita bioraznolikosti i krajolika | 0,00 | 50.107,57 | 50.107,57 |
| 056 Poslovi i usluge zaštite okoliša koji nisu drugdje svrstani | 692.000,00 | 149.549,84 | 149.549,84 |
| 06 Usluge unaprjeđenja stanovanja i zajednice | 1.852.022,70 | 3.549.224,37 | 4.051.810,59 |
| 062 Razvoj zajednice | 512.893,60 | 1.226.411,99 | 1.710.277,38 |
| 063 Opskrba vodom | 21.000,00 | 34.141,49 | 34.776,09 |
| 064 Ulična rasvjeta | 205.000,00 | 421.189,64 | 434.833,64 |
| 066 Rashodi vezani za stanovanje i kom. pogodnosti koji nisu drugdje svrstani | 1.113.129,10 | 1.867.481,25 | 1.871.923,48 |
| 07 Zdravstvo | 133.309,50 | 117.835,65 | 123.185,53 |
| 072 Službe za vanjske pacijente | 20.000,00 | 26.366,56 | 27.635,78 |
| 076 Poslovi i udruge i zdravstva koji nisu drugdje svrstani | 113.309,50 | 91.469,09 | 95.549,75 |
| 08 Rekreacija, kultura i religija | 1.877.334,19 | 1.121.142,56 | 1.121.142,56 |
| 081 Službe rekreacije i sporta | 1.216.731,65 | 290.237,50 | 290.237,50 |
| 082 Službe kulture | 559.000,00 | 675.801,41 | 675.801,41 |
| 083 Službe emitiranja i izdavanja | 27.750,00 | 87.302,67 | 87.302,67 |
| 084 Religijske i druge službe zajednice | 62.000,00 | 52.546,63 | 52.546,63 |
| 086 Rashodi za rekreaciju, kulturu i religiju koji nisu drugdje svrstani | 11.852,54 | 15.254,35 | 15.254,35 |
| 09 Obrazovanje | 432.000,00 | 582.618,38 | 598.096,94 |
| 091 Predškolsko i osnovno obrazovanje | 262.000,00 | 218.818,32 | 226.813,18 |
| 092 Srednjoškolsko obrazovanje | 90.000,00 | 75.466,21 | 79.098,94 |
| 095 Obrazovanje koje se ne može definirati po stupnju | 80.000,00 | 80.000,00 | 83.850,97 |
| 098 Usluge obrazovanja koje nisu drugdje svrstane | 0,00 | 208.333,85 | 208.333,85 |
| 10 Socijalna zaštita | 300.650,00 | 253.393,88 | 261.898,52 |
| 104 Obitelj i djeca | 224.650,00 | 178.435,34 | 186.939,98 |
| 107 Socijalna pomoć stanovništvu koje nije obuhvaćeno redovnim socijalnim programima | 3.000,00 | 3.954,98 | 3.954,98 |
| 109 Aktivnosti socijalne zaštite koje nisu drugdje svrstane | 73.000,00 | 71.003,56 | 71.003,56 |
| **UKUPNO:** | **12.145.746,47** | **13.276.544,15** | **13.915.638,39** |

**7. RASHODI PRORAČUNA PO IZVORIMA FINANCIRANJA**

Izvore financiranja kao proračunsku klasifikaciju čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Prihodi i primici planiraju se, raspoređuju i iskazuju prema izvorima iz kojih potječu.

Rashodi i izdaci planiraju se, izvršavaju i računovodstveno prate prema izvorima financiranja.

Sljedećim tabelarnim prikazom daje se pregled planiranih rashoda u 2022.g. po nivoima izvora financiranja.

Tablica br. 3: Pregled planiranih rashoda u 2022. godini po izvorima financiranja

|  |  |
| --- | --- |
| **Brojčana oznaka izvora financiranja/naziv** | **Plana Proračuna za 2022.g.** |
| **SVEUKUPNO RASHODI/IZDACI** |  |
| **Izvor 1/OPĆI PRIHODI I PRIMICI** | **5.539.937,96** |
| Izvor 1.1./Prihodi od poreza | 875.200,00 |
| Izvor 1.2./Prihodi od financijske imovine | 168,27 |
| Izvor 1.3./Prihodi od nefinancijske imovine | 214.030,06 |
| **Izvor 1.3.1./Prihodi od zakupa poslovnog prostora** | **43.884,31** |
| Izvor 1.3.2/Prihodi od naknade za pokretnu prodaju i pravo puta | 65.008,58 |
| Izvor 1.3.3/Prihodi od zakupa općinskog poljoprivrednog zemljišta | 62.137,17 |
| Izvor 1.3.4/Prihodi od ostalih koncesija | 38.000,00 |
| Izvor 1.5. Prihodi od kazni | 20.000,00 |
| Izvor 1.8. Prihodi Vijeća srp. nacionalne manjine | 11.852,54 |
| Izvo 1.9. Kompenzacijska mjera | 4.418.687,09 |
| **IZVOR 4/PRIHODI ZA POSEBNE NAMJENE** | **1.070.580,38** |
| Izvor 4.1./Komunalna naknada | 153.129,10 |
| Izvor 4.2./Komunalni doprinos | 20.998,38 |
| Izvor 4.3./Šumski doprinos | 120.343,65 |
| Izvor 4.4./Prihodi od legalizacije | 4.320,00 |
| Izvor 4.5./Prihod od prodaje drž. poljop. zemljišta | 400.000,00 |
| Izvor 4.7./Prihod od koncesije drž. poljop. zemljišta | 365.000,00 |
| Izvor 4.8./Vodni doprinos | 6.789,25 |
| **IZVOR 5/POMOĆI** |  |
| **Izvor 5.1./Tekuće pomoći** | **2.398.444,50** |
| Izvor 5.1.1./Tekuće pomoći iz županijskog proračuna | 35.150,00 |
| Izvor 5.1.2 /Tekuće pomoći iz državnog proračuna | 400.000,00 |
| Izvor 5.1.3/Tekuće pomoći od izvanproračunskih korisnika | 515.796,74 |
| Izvor 5.1.4./Tekuće pomoći od institucija i tijela EU | 1.447.497,76 |
| **Izvor 5.2./Kapitalne pomoći** | **2.986.783,63** |
| Izvor 5.2.2./Kapitalne pomoći iz državnog proračuna | 1.306.783,63 |
| Izvor 5.2.3./Kapitalne pomoći od izvanproračunskih korisnika | 480.000,00 |
| Izvor 5.2.4/ Kapitalne pomoći od institucija i tijela EU | 1.200.000,00 |
| **IZVOR 6/DONACIJE** |  |
| **Izvor 6.1./Kapitalne donacije od neprofitnih organizacija** | **50.000,00** |
| **Izvor 6.2./Tekuće donacije od neprofitnih organizacija** | **100.000,00** |